《挽周明府公谨》
宋代·连文凤

彭泽归来厌宦情，弁阳山下买山耕。
春风秋月供吟啸，月夕风朝寄死生。
铭墓古人堪彷佛，著书心事更分明。
但能似此存清节，野史须还记姓名。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。